Title: ประกาศกรมส่งเสริมคุณภาพสิ่งแวดล้อม เรื่อง ข้อมูลข่าวสารส่วนบุคคลที่อยู่ในการครอบครองของกรมส่งเสริมคุณภาพสิ่งแวดล้อม

ประกาศกรมส่งเสริมคุณภาพสิ่งแวดล้อม

ประกาศกรมส่งเสริมคุณภาพสิ่งแวดล้อม
เรื่อง
ข้อมูลข่าวสารส่วนบุคคลที่อยู่ในการครอบครองของกรมส่งเสริมคุณภาพสิ่งแวดล้อม[๑]

ตามที่ กรมส่งเสริมคุณภาพสิ่งแวดล้อม ได้ออกประกาศ
ข้อมูลข่าวสารส่วนบุคคลที่อยู่ในการครอบครองของกรมส่งเสริมคุณภาพสิ่งแวดล้อม ลงวันที่
๒๒ เมษายน พ.ศ. ๒๕๔๒ ไปแล้ว นั้น

เพื่อให้การประกาศข้อมูลข่าวสารเป็นไปด้วยความเหมาะสม
ครบถ้วน สมบูรณ์ จึงให้ยกเลิกประกาศกรมส่งเสริมคุณภาพสิ่งแวดล้อม เรื่อง ข้อมูลข่าวสารส่วนบุคคลที่อยู่ในการครอบครองของกรมส่งเสริมคุณภาพสิ่งแวดล้อม
ลงวันที่ ๒๒ เมษายน พ.ศ. ๒๕๔๒ ดังกล่าวและประกาศข้อมูลข่าวสารส่วนบุคคลที่อยู่ในการครอบครองของกรมส่งเสริมคุณภาพสิ่งแวดล้อม
ไว้ดังต่อไปนี้
ข้อ ๑  ประเภทของบุคคลที่มีการเก็บข้อมูลไว้
(๑) ข้าราชการ
(๒) ลูกจ้างประจำ

ข้อ ๒  ประเภทของระบบข้อมูลข่าวสารส่วนบุคคล
(๑) ระบบข้อมูลประวัติต่างๆ ประกอบด้วย
- ประวัติการดำรงตำแหน่ง และการรับเงินเดือน
- ประวัติการศึกษา และการศึกษาต่อ
- ประวัติการฝึกอบรม ประชุม สัมมนา
- ประวัติการรับเครื่องราชอิสริยาภรณ์
- ประวัติการดำเนินการทางวินัย
- ประวัติการไม่ได้รับเงินเดือน หรือรับเงินเดือนไม่เต็ม
- ประวัติการปฏิบัติราชการพิเศษ
- ประวัติผลงานดีเด่น
(๒) ระบบข้อมูลประวัติการบรรจุ การรับโอน การเลื่อนระดับ
การย้าย การเลื่อนขั้นเงินเดือน
(๓) ระบบข้อมูลการลา

ข้อ ๓  ลักษณะการใช้ข้อมูลตามปกติ
(๑) ใช้สำหรับการพิจารณาเลื่อนระดับ การย้าย
(๒) ใช้สำหรับการพิจารณาเลื่อนขั้นเงินเดือน
(๓) ใช้สำหรับการขอพระราชทานเครื่องราชอิสริยาภรณ์
(๔) ใช้สำหรับการพิจารณาข้าราชการพลเรือนดีเด่นประจำปี

ข้อ ๔ วิธีการขอตรวจดูข้อมูลข่าวสารของเจ้าของข้อมูล
(๑) ขอตรวจดูข้อมูลจากระบบฐานข้อมูลบุคลากร
(๒) ขอตรวจดูข้อมูลจากแฟ้มประวัติ ก.พ. ๗ และแฟ้มเอกสารที่จัดเก็บไว้เป็นเรื่องๆ
ที่หน่วยงานการเจ้าหน้าที่ สำนักงานเลขานุการกรม

ข้อ ๕  วิธีการขอให้แก้ไขเปลี่ยนแปลงข้อมูล
เจ้าของข้อมูลยื่นคำขอ พร้อมเอกสารหลักฐานข้อมูลที่ถูกต้อง
ต่อหน่วยงานการเจ้าหน้าที่สำนักงานเลขานุการกรม เพื่อขอให้แก้ไขเปลี่ยนแปลงหรือลบข้อมูลข่าวสารส่วนนั้น

ข้อ ๖  แหล่งที่มาของข้อมูล
(๑) บุคคลเจ้าของข้อมูล
(๒) หน่วยงานการเจ้าหน้าที่ที่ทำหน้าที่ในการจัดทำข้อมูลด้านบุคลาการ

ประกาศ
ณ วันที่ ๑๔ ธันวาคม พ.ศ. ๒๕๔๙
มณทิพย์
ศรีรัตนา ทาบูกานอน
รองปลัดกระทรวงทรัพยากรธรรมชาติและสิ่งแวดล้อม
รักษาราชการแทน
อธิบดีกรมส่งเสริมคุณภาพสิ่งแวดล้อม

วัชศักดิ์/ผู้จัดทำ
๓๐
มกราคม ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๙ ง/หน้า ๑๙/๒๖ มกราคม ๒๕๕๐